मुंबई (15 जून): सेंसर बोर्ड से लंबे विवाद के बाद अनुराग कश्यप की फिल्म 'उड़ता पंजाब' को सर्टिफिकेट मिल गया है। सीबीएफसी ने फिल्म को 'A' रेटिंग के साथ रिलीज करने की इजाजत दी है।
अनुराग कश्यप के वकील रवि सूर्यवंशी ने बताया कि आखिरकार हमारी जीत हुई है और हमें सर्टिफिकेट मिल गया है। सीबीएफसी ने 'A' रेटिंग दी है। इसी के साथ यह भी खबर आ रही है कि रिलीज से पहले ही फिल्म ऑनलाइन लीक हो गई है। फिल्म की सेंसर कॉपी मूवी की रिलीज से दो दिन पहले ही लीक हो गई है।
बताया गया है कि फिल्म के दो वर्जन लीक हुए हैं। पहला वर्जन फुल लेंथ यानी 2 घंटे 20 मिनट का है। दूसरा वर्जन 40 मिनट का बताया जा रहा है। इसमें वे सारे कंट्रोवर्शियल फुटेज हैं, जिन्हें सेंसर बोर्ड फिल्म से हटाना चाहता था। लीक्ड वर्जन में शाहिद कपूर का पब्लिक के सामने यूरिनेशन वाला सीन भी है। इस सीन को बॉम्बे हाईकोर्ट ने फाइनल वर्जन से हटाने को कहा है।
बता दें कि डायरेक्टर अभिषेक चौबे की इस फिल्म में शाहिद कपूर, आलिया भट्ट, करीना कपूर और दिलजीत मुख्य भूमिका में हैं। फिल्म 17 जून को रिलीज होना है।